તમે વિચારી રહ્યા હશો કે વાવાઝોડું, વરસાદ… આ ક્રિકેટની વાત થઈ રહી છે કે હવામાનની… પરંતુ અહીં વાત ચેન્નઈ ટેસ્ટની જ થઈ રહી છે, જ્યાં ફરીથી ‘વરદા’ના નામનું વાવાઝોડું કાળો કેર વર્તાવી ચૂક્યું છે. ભારત અને ઈંગ્લેન્ડ વચ્ચે શ્રેણીનો રોમાંચ આમ તો મુંબઈ ટેસ્ટમાં જીત સાથે જ ટીમ ઇન્ડિયાની ૩-૦ની સરસાઈથી અડધો ચૂક્યો છે, પરંતુ ક્રિકેટ ચાહકોની નજરમાં ચેન્નઈ ટેસ્ટમાં આ સરસાઈને ૪-૦ કરીને ઈંગ્લેન્ડને સંપૂર્ણ રીતે નેસ્તનાબૂદ કરી નાખી, ત્રણ શ્રેણીની હારનો બદલો લેવા પર ટકેલી છે. નિશ્ચિત રીતે જ ભારતીય કેપ્ટન વિરાટ કોહલીના દિમાગમાં પણ એ જ ચાલી રહ્યું હશે, પરંતુ પરિસ્થિતિઓ કદાચ એટલી અનુકૂળ નહીં હોય, જેટલી પાછલી ચાર ટેસ્ટમાં જોવા મળી હતી.